Kvinnepolitisk utvalg – mandat

Jamfør vedtekter § 11.7.3 Rådgivende utvalg

**Utvalget har et særlig ansvar for å være pådriver innen sitt område. Rådgivende utvalg har anledning til å legge frem saker for arbeidsutvalg, avdelingsstyret eller representantskap for vedtak som da blir styrende for aktiviteten. Samme organer kan oversende saker til utvalget og be om at det blir fulgt opp. Utvalget må da ta stilling til dette og fatte vedtak i saken.**

Det velges inntil åtte medlemmer på årsmøte. To studentmedlemmer kan tiltre utvalget. Leder velges på årsmøte. Utvalget konstituerer seg selv og velger nestleder og sekretær. Utvalg skal fortrinnsvis sammensettes slik at alle profesjoner er representert.

Utvalget møtes etter oppsatt møteplan som vedtas av utvalget på første møte etter årsmøte. Det avtales møter ca. en gang i måneden, vår og høst.

Utvalgsmedlemmer må påregne arbeid med enkelte arbeidsoppgaver mellom møtene, ofte i samarbeid med andre fra utvalget eller andre utvalg.

Utvalget må sette seg inn i FO sin politikk på det kvinnepolitiske området og arbeide i tråd med kongressperiodens prinsipprogram, vedtekter og handlingsplaner sentralt og lokalt.

**Aktiviteter**

* Være aktiv deltager i samarbeid med andre fagforeninger og kvinneorganisasjoner i forhold til arrangering av konferanser og demonstrasjoner.
* Delta i planlegging og gjennomføring av aktivitet i forbindelse med den internasjonale kvinnedagen 8.mars
* Delta i planlegging og gjennomføring av Kvinnefestivalen i Bergen.
* Delta i planlegging og gjennomføring av aktivitet i forbindelse med den internasjonale dagen mot vold mot kvinner 25. november.
* Årlig arrangere minst ett medlemsmøte på kveldstid

Leder har ansvar for at møteoversikt og referat fra møtene sendes avdelingskontoret. Leder har også ansvar for å holde seg oppdatert på avdelingens arbeid, gjennom møtereferat og deltagelse på representantskapsmøter i avdelingen.

Beretning fra utvalgets arbeid i årsmøteperioden legges frem for årsmøte.

Ved behov kan utvalget suppleres. Valgkomiteen kan kontaktes dersom det er nødvendig.